Na zahtjev odvjetničkog ureda Gjurgjan & Šribar Radić, koji su se kao pravni zastupnici društva Blitz d.o.o. iz Zagreba, obratili Netokraciji sa zahtjevom za uklanjanjem protupravnog sadržaja, odnosno, teksta "Kako gledati Netflix iz Srbije, Hrvatske i Slovenije", isti uklanjamo kako ne bismo naše čitatelje potaknuli na činjenje kaznenih djela. Dakako, uvjereni smo da naši čitatelji ne čine kaznena djela, ali moramo napomenuti kako činiti kaznena dijela nije – lijepo!

Na zahtjev odvjetničkog ureda Gjurgjan & Šribar Radić, koji su se kao pravni zastupnici društva Blitz d.o.o. iz Zagreba, obratili Netokraciji sa zahtjevom za uklanjanjem protupravnog sadržaja, odnosno, teksta “Kako gledati Netflix iz Srbije, Hrvatske i Slovenije”, isti uklanjamo kako ne bismo naše čitatelje potaknuli na činjenje kaznenih djela. Dakako, uvjereni smo da naši čitatelji ne čine kaznena djela, ali moramo napomenuti kako činiti kaznena dijela nije – lijepo!

Kako nam je napomenuto u dopisu, Blitz d.o.o. nositelj je “prava za prikazivanje brojnih audiovizualnih djela, koja se inače prikazuju putem usluge Netflix, za područje Srbije Hrvatske i Slovenije, a koja je uredno platila vlasnicima prava (filmskim producentima).” Netflix, naime, na spomenutim područjima ne raspolaže predmetnim pravima, stoga ih tamo nema pravo niti koristiti. Korištenje usluga Netflixa u Hrvatskoj, Srbiji ili Sloveniji bilo bi kazneno djelo, odnosno, kršenje autorskog prava. Da ne bismo čitatelje izložili dugoj ruci pravde, u slučaju da na Netflixu pogledaju kakav sadržaj čiji je nositelj autorskih prava Blitz ili netko treći, uklanjamo sporne upute.

Netokracija smatra kako su kaznena djela, osim za društvo, poredak, mir, blagostanje, vjeru, ufanje i javni moral, loša za ten i liniju, a što se svi mogu uvjeriti pogledom na neke poznate osobe iz političkog i gospodarskog života kojima se sudi za počinjenje kaznenih djela.

Svečano obećavamo, kao što je od nas i zatraženo u dopisu, da ćemo se ubuduće suzdržati od ovakvih postupanja.

Što se tiče popularne serije House of Cards, čija se druga sezona počinje prikazivati ovoga petka na Netflixu, molimo da pričekate dok se ista ne bude prikazivala na ovim područjima pod imenom Kuća karata.

Pravna služba Netokracije

Dodatak: Sporne dijelove komentara korisnika smo zacrnili, iz gore spomenutih razloga.